Na temelju članka 27. Statuta Kulturno Informativnog Centra Gospić, javne ustanove za kulturu, („Službeni vjesnik Grada Gospića“ br.7/10) te Izmjena i dopuna Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića“ br. 3/16), a u vezi s člankom 34. Zakona o fiskalnoj odgovornosti (Narodne novine, br. 111/18) i člankom 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19), ravnateljica Kulturno Informativnog Centra Gospić, javne ustanove za kulturu dana   22. listopada 2019. godine  donosi 

PROCEDURU
IZDAVANJA I OBRAČUNAVANJA PUTNIH NALOGA


Članak 1.
Ovom Procedurom propisuje se način i postupak izdavanja, te obračun naloga za službeno putovanje zaposlenih u Ustanovi. Iznimno od stavka 1. ovog članka naknada troškova službenog putovanja odobrit će se u skladu s ovom Procedurom i svakom vanjskom suradniku koji dolazi u Ustanovu ili putuje na drugo odredište vezano uz rad Ustanove ili sudjelovanje u radu povjerenstava Ustanove.
Članak 2.
Način i postupak izdavanja, te obračun putnog naloga za službeno putovanje određuje se kako slijedi: 
	R.br.
	Aktivnost
	Odgovorna osoba 
	Dokument
	Rok

	1.
	Usmeni ili pisani prijedlog/zahtjev zaposlenika, odnosno njegovog neposredno nadređenog
	Zaposlenik/ ravnatelj/ica
	Poziv, prijavnica i program stručnog usavršavanja, konferencije, zahtjev za uslugom i sl.
	Tijekom godine

	2.
	Razmatranje prijedloga/zahtjeva za službeno putovanje 
	Ravnatelj/ica 
	Ako je prijedlog/zahtjev opravdan i u skladu s financijskim planom daje se naredba za izdavanje putnog naloga
	Najkasnije treći dan od dana zaprimanja prijedloga/zahtjeva

	3.
	Izdavanje putnog naloga 
	Administrativni tajnik/računopolagatelj
	Putni nalog potpisuje čelnik, a isti se upisuje u Knjigu putnih naloga
	Najkasnije treći dan prije službenog putovanja

	4.
	Popunjavanje putnog naloga 
	Zaposlenik koji je bio na službenom putovanju
	- popunjavanje dijelova putnog naloga (datum i vrijeme polaska i povratka, početno i završno stanje brojila, ako je koristio osobni automobil, izvještaj s puta) 
- prilaže dokumentaciju potrebnu za obračun troškova putovanja (karte prijevoznika i sl.) 
 -  ovjerava putni nalog svojim potpisom
 - predaje putni nalog s prilozima u računovodstvo     - ako po uspostavljenom putnom nalogu nisu nastali troškovi putovanja, tada zaposlenik to navodi u izvještaju s puta, te tako popunjen putni nalog  predaje u računovodstvo radi ažuriranja evidencije putnih naloga
	Najkasnije treći dan od povratka sa službenog

	5.
	Obračun, likvidatura i isplata troškova po putnom nalogu 
	Administrativni tajnik/računopolagatelj
	- obračunava troškove prema priloženoj dokumentaciji 
provodi formalnu i matematičku provjeru obračunatog putnog naloga
 - obračunati putni nalog daje čelniku na potpis - isplaćuje troškove po putnom nalogu na račun zaposlenika - likvidira putni nalog 
- evidentira putni nalog u Knjizi putnih naloga
	Najkasnije trideseti dan od dana zaprimanja zahtjeva za isplatu




Članak 3.
Ova Procedura stupa na snagu danom donošenja, a objavit će se na web stranici Ustanove. 
Klasa:401-01/19-01/04
Urbroj:2125/70-01-19-01
Gospić, 22. listopada 2019.


RAVNATELJICA
Marija Štimac, mag. polit. 

